கேள்வி: அசுத்தியோ ஆறு பற்றி நீங்கள் என்ன அறிந்துள்ளீர்கள்?
பதில்: அசுத்தியோ ஆறு (''Hasdeo River'') இந்தியா சத்தீசுகர், மாநிலத்தில் பாயும் ஓர் ஆறாகும். மகாநதி ஆற்றின் மிகப்பெரிய துணை ஆறாக அசுத்தியோ ஆறு கருதப்படுகிறது. இயஞ்சுகிர்-சம்பா மாவட்டத்தில் உள்ள சிலதேகி (பிர்ரா) என்ற கிராமத்திற்கு அருகில் மகாநதி ஆற்றுடன் இது இணைகிறது. அசுத்தியோ பாங்கோ அணை என்று பொதுவாக அழைக்கப்படும் மினிமாதா அணை, பாங்கோ கிராமத்திற்கு அருகில் அசுத்தியோ ஆற்றின் குறுக்கே கட்டப்பட்டுள்ளது. கடல் மட்டத்திலிருந்து சுமார் 910.0 மீ (2,985.6 அடி) உயரத்தில், கோரியா மாவட்டத்தில் உள்ள சோன்காட்டிலிருந்து சுமார் 10.0 கி.மீ. (6.2 மைல்) தொலைவில் அசுத்தியோ ஆறு உருவாகிறது. ஆற்றின் மொத்த நீளம் 333.0 கி.மீ. (206.9 மைல்), வடிகால் பரப்பளவு 9856 சதுர கிலோமீட்டர்கள் ஆகும். அசுத்தியோ ஆற்றின் முக்கிய துணை நதி கெச்சு ஆறாகும். தான் ஆறு, ஊடெங்கு ஆறு, சோர்னை ஆறு, இயிங்கு ஆறு ஆகியவை இதன் துணையாறுகளாகும்.[https://books.google.com/books?id=ZKs1gBhJSWIC&pg=RA1-PA608&dq=hasdeo+river Hydrology and Water Resources of India by Sharad K. Jain, Pushpendra K. Agarwal, Vijay P. Singh] இந்த நதி அசுத்தியோ அரந்து காடுகள் வழியாகப் பாய்கிறது.